দ্বন্দ্ব ও নেতিবাচকতার আবহ থেকে একটা প্রশ্নও উঁকি দিচ্ছে নিরন্তর, অস্বস্তিটা তাই কাটতে চাইছে না। রাজনীতির সদর ও অন্দরে যেভাবে বিবাদে জড়িয়েছিল নানা পক্ষ, তার সঙ্গে জাতির অগ্রগতির কোনও সম্পর্ক কিন্তু নেই। গণতান্ত্রিক রাজনৈতিক সৌজন্যের অবিশ্বাস্য উলঙ্ঘন ঘটিয়েছিলেন বিভিন্ন দল ও নেতা। দেশের প্রতি দায়বদ্ধ নন এবং তারা ব্যক্তিস্বার্থের কাণ্ডারি, এমন ইঙ্গিত দিয়েছিলেন তারা তাদের রাজনৈতিক কর্মসূচি ও কর্মকাণ্ডে। তাদের আচরণে জাতির স্বার্থের বদলে নিছক ব্যক্তি ও দলীয় স্বার্থের প্রতিফলন ঘটেছিল।